Die inhoud van hierdie gewilde boek is nou verwerk in ’n Bybelstudie, Vyf tale van die liefde – ’n Bybelstudie. In 7 studies openbaar die studie die verskillende maniere waarop mense hulle liefde uitdruk en bied ook die sleutel om mekaar se unieke behoeftes te verstaan. Met behulp van Skrifstudie, besprekingsvrae en praktiese wenke sal lesers ontdek dat indien hulle die regte beginsels toepas en mekaar se regte liefdestaal aanleer, hulle onbeskryflike bevrediging en vreugde in hulle huwelik sal ervaar omdat hulle werklik sal weet hoe om hulle liefde uit te druk en geliefd te voel. Agter in die Bybelstudie is daar ook handige riglyne vir groepleiers wat hulle voor en tydens sessies sal help.
Welkom by Vyf tale van die liefde.1 Voordat jy jou studie begin, is daar ’n paar dinge wat ek wil beklemtoon. Eerstens is hierdie boek ontwerp vir individuele studie ter voorbereiding op ’n weeklikse kleingroepbyeenkoms. Jy sal die beste by die inhoud baat as jy elke dag ’n gedeelte deurwerk in plaas daarvan om die hele week se materiaal op een slag te probeer voltooi. Dit sal jou meer tyd gee om op die boodskap te konsentreer en wat dit vir jou probeer sê. Die persoonlike leeraktiwiteite
is ontwerp om jou te help om dít wat jy leer op jou eie lewe toe te pas. Moet asseblief nie hierdie aktiwiteite oorslaan nie. Dit sal jou ook help om vir die kleingroepbyeenkoms voor te berei waar jy gevra sal word om ’n paar van jou antwoorde te deel.
You're reviewing: 5 Tale Van Die Liefde - 'N Bybelstudie (Sagteband)